Babelscape/SREDFM huggingface dataset:
Αγγλόσφαιρα

μικρογραφία|400x400εσ|Ο ορισμός της Αγγλόσφαιρας ποικίλλει: τα κράτη και εδάφη στα οποία τα αγγλικά είναι η πρώτη γλώσσα της πλειοψηφίας του πληθυσμού εμφανίζονται σε σκούρο μπλε και άλλα μέλη ή εδάφη όπου τα αγγλικά είναι επίσημη γλώσσα εμφανίζονται σε ανοιχτό μπλε.
Η αγγλόσφαιρα είναι ένα σύνολο από αγγλόφωνα έθνη με βρετανικές πολιτισμικές ρίζες και με επίκεντρο τις Ηνωμένες Πολιτείες , τα οποία σήμερα διατηρούν στενή πολιτιστική, πολιτική, διπλωματική και στρατιωτική συνεργασία. Υπάρχουν διάφορες απόψεις για το ποια έθνη περιλαμβάνει, αλλά η αγγλόσφαιρα συνήθως δεν θεωρείται ότι περιλαμβάνει όλες τις χώρες όπου τα αγγλικά είναι η επίσημη γλώσσα. Τα έθνη που περιλαμβάνονται συνήθως ήταν κάποτε μέρος της Βρετανικής Αυτοκρατορίας.

Ο όρος καλύπτει τις ΗΠΑ, τον Καναδά, την Αυστραλία, τη Νέα Ζηλανδία και το Ηνωμένο Βασίλειο, χώρες που στη μετα-αυτοκρατορική εποχή διατηρούν στενή πολιτισμική, οικογενειακή και πολιτική σχέση μεταξύ τους. Μεταξύ των κοινών δεσμών περιλαμβάνεται η αναγνώριση της βασίλισσας Ελισάβετ ως ηγέτιδας του κράτους και η χρήση του βρετανικού κοινοβουλευτικού  συστήματος διακυβέρνησης. Μετά την απόφαση της Βρετανίας να αποχωρήσει από την Ευρωπαϊκή Ένωση, σύμφωνα με το δημοψήφισμα του 2016, έχει εκδηλωθεί πολιτική και λαϊκή στήριξη για το σχηματισμό μιας περιοχής ελεύθερων μετακινήσεων και κοινής αγοράς  μεταξύ του Καναδά, της Αυστραλίας, της Νέας Ζηλανδίας και του Ηνωμένου Βασιλείου, γνωστή ως CANZUK.

Ο όρος συνήθως καλύπτει και τις Ηνωμένες Πολιτείες και, μερικές φορές, τη Δημοκρατία της Ιρλανδίας.

Όλες αυτές οι χώρες (εκτός της Ιρλανδίας) συμφωνούν σε κάποια κοινά προγράμματα, όπως η Συμφωνία UKUSA, η Five Eyes (πληροφορίες), η Combined Communications Electronics Board (ηλεκτρονικά επικοινωνιών), το Technical Cooperation Program (τεχνολογία και επιστήμη), το Air and Space Interoperability Council  (αεροπορικές δυνάμεις), η AUSCANNZUKUS (ναυτικό), και οι Στρατοί ABCA.

Ο όρος μπορεί επίσης να περιλαμβάνει μια σειρά από  χώρες της Κοινοπολιτείας στην Καραϊβική, όπου τα αγγλικά είναι ευρέως διαδεδομένα, συμπεριλαμβανομένης της Τζαμάικα, των Μπαρμπάντος και Των Μπαχάμα.

Η Κοινοπολιτεία όπου η βασίλισσα Ελισάβετ ΙΙ παραμένει αρχηγός του κράτους<br>
     [[Κοινοπολιτεία των Εθνών]] μελών της (εκτός από τη Ρουάντα και τη Μοζαμβίκη, παλαιότερα μέρη της Βρετανικής Αυτοκρατορίας)<br>
     χώρες οι οποίες στο παρελθόν ήταν μέρος της Βρετανικής Αυτοκρατορίας, αλλά σήμερα δεν είναι μέλος της Κοινοπολιτείας<br>
     χώρες πρώην κάτω από τη διοίκηση ή επιρροή των ΗΠΑ, που έχουν υιοθετήσει τα αγγλικά ως μία από τις κύριες γλώσσες
μικρογραφία|400x400εσ|Μεταβλητή γεωμετρία της Αγγλόσφαιρας, σύμφωνα με τον Τζέιμς Μπένετ ("Το Anglosphere Challenge")
Κρισταμπέλ Μποργκ

Η Κρισταμπέλ Μποργκ ("Christabelle Borg," γεννημένη στις 28 Απριλίου 1992), γνωστή ως Κρισταμπέλ, είναι τραγουδίστρια, τραγουδοποιός και τηλεοπτική παρουσιάστρια από την Μάλτα. Εκρποσώπησε την Μάλτα στον Διαγωνισμό Τραγουδιού της Eurovision το 2018 με το τραγούδι "Taboo".
Γουλιέλμος Α΄ του Μπλουά

Ο Γουλιέλμος Α΄ του Μπλουά ("William I", περί το 1137 - 11 Οκτωβρίου 1159), Κόμης της Βουλώνης και κόμης του Σάρρεϋ μαζί με την σύζυγο του (1153 - 1159) ήταν τρίτος γιος του Στέφανου της Αγγλίας και της Ματθίλδης της Βουλώνης. Όταν ο μεγαλύτερος αδελφός του Ευστάθιος Δ΄ της Βουλώνης πέθανε (1153) ο Γουλιέλμος παραμελήθηκε από την διαδοχή του θρόνου που πέρασε στον Ερρίκο Πλανταγενέτη ύστερα από συμφωνία του πατέρα του με τον Ερρίκο μετά την λήξη της "Αναρχίας". 

Ο Ερρίκος Β΄ κράτησε όλες τις υποσχέσεις του, προστάτευσε την περιουσία του Γουλιέλμου ο οποίος έγινε κόμης στο Σάρρεϋ μαζί με την σύζυγο του. Μια συνωμοσία ωστόσο δημιουργήθηκε με την άνοδο στον θρόνο του Ερρίκου Πλανταγενέτη από τον αρχιεπίσκοπο Γερβάσιο του Καντέρμπερι με την βοήθεια Φλαμανδών μισθοφόρων, οι συνωμότες είχαν σκοπό να δολοφονήσουν τον Ερρίκο και να ανεβάσουν στον θρόνο τον Γουλιέλμο.
Ο Γουλιέλμος του Μπλουά παντρεύτηκε την Ισαβέλλα του Βαρέν, 4η κόμισσα του Σάρρεϋ (1148) χωρίς να αποκτήσουν παιδιά. Πέθανε από ασθένεια έξω από τις πύλες της Τουλούζης και τάφηκε στο Πουατεβέν αβαείο του Μοντμορέλ, τον διαδέχθηκε στην κομητεία της Βουλώνης η αδελφή του Μαρία Α΄ της Βουλώνης. Η χήρα του παντρεύτηκε σε δεύτερο γάμο της τον Αμελίν Πλανταγενέτη, νόθο γιο του Γοδεφρείδου Πλανταγενέτη.
Μαρία Α΄ της Βουλώνης

Η Μαρία Α΄ της Βουλώνης ("Marie I", 1136 - 25 Ιουλίου 1182) Κόμισσα της Βουλώνης με τον σύζυγο της (1159 - 1170) ήταν μικρότερη κόρη του Στέφανου της Αγγλίας και της Ματθίλδης Α΄ της Βουλώνης. Κατείχε την θέση της ηγουμένης του Ράμσεϊ για πέντε χρόνια μέχρι την απαγωγή της από τον Ματθαίο της Αλσατίας ο οποίος την πίεσε να τον παντρευτεί. 
Η Μαρία γεννήθηκε περίπου έναν χρόνο μετά την άνοδο του πατέρα της στον θρόνο της Αγγλίας, η βασιλεία του πατέρα της ήταν πολύ διαταραγμένη, με σκληρούς εμφύλιους πολέμους με την ξαδέλφη του Αυτοκράτειρα Ματθίλδη που προσπαθούσε να πάρει τον θρόνο. Τα αδέλφια της Μαρίας Α΄ ήταν : Ευστάθιος Δ΄ της Βουλώνης, Γουλιέλμος Α΄ του Μπλουά, Βαλδουίνος και Ματθίλδη.
Μις Μαρπλ

Η Τζέιν Μαρπλ (Jane Marple) ή Μις Μαρπλ (Miss Marple), είναι λογοτεχνικός χαρακτήρας - δημιούργημα της μυθιστοριογράφου αστυνομικής λογοτεχνίας Αγκάθα Κρίστι. Η Μις Μαρπλ πρωταγωνιστεί εξιχνιάζοντας μυστήρια και εγκλήματα, σε 12 μυθιστορήματα και 21 διηγήματα της Κρίστι.
Η πρώτη της εμφάνιση στο έργο της Κρίστι, ήταν στο διήγημα "The Tuesday Night Club", που η Κρίστι δημοσίευσε στο βρετανικό περιοδικό "The Royal Magazine" τον Δεκέμβριο του 1927 και η τελευταία της στο μυθιστόρημα "Sleeping Murder" - "(ελλ. τίτλος Ρετρό στην ομίχλη)" που αν και πρωτοεκδόθηκε το 1976, είχε γραφτεί από την Κρίστι την δεκαετία του 1940.

Η Μις Μαρπλ μαζί με τον άλλο λογοτεχνικό χαρακτήρα της Κρίστι, τον Ηρακλή Πουαρό, είναι μια από τις πιο διάσημες ντετέκτιβ στην ιστορία της αστυνομικής λογοτεχνίας. Οι ιστορίες στις οποίες πρωταγωνίστησε η Μις Μαρπλ, έχουν γνωρίσει πολλές ραδιοφωνικές, τηλεοπτικές και κινηματογραφικές μεταφορές και γνωστές ηθοποιοί, με δημοφιλέστερη την Αγγλίδα ηθοποιό, Άντζελα Λάνσμπερι, την έχουν ενσαρκώσει.
Πρίμπισλαβ Β΄

Ο Πρίμπισλαβ Β΄, γερμ. Pribislaw II (απεβ. μετά τις 21 Ιουνίου 1316) από τον Οίκο του Μεκλεμβούργου ήταν κύριος του Μπιαβόγκαρτ (1270-μετά το 1316).
Δέσποινα Μπεμπεδέλη

Η Δέσποινα Μπεμπεδέλη είναι Ελληνίδα ηθοποιός. Γεννήθηκε στη Νέα Σμύρνη. Σπούδασε την υποκριτική τέχνη στην Σχολή Θεάτρου του Πέλου Κατσέλη. Αργότερα συνεργάστηκε με το Θέατρο Τέχνης Καρόλου Κουν όπου έμεινε για αρκετά χρόνια, ενώ η πρώτη της εμφάνιση στην επαγγελματική σκηνή έγινε με την λαϊκή όπερα του Μίκη Θεοδωράκη "Το τραγούδι του νεκρού αδερφού". Το 1966 παντρεύτηκε με τον επίσης ηθοποιό Στέλιο Καυκαρίδη με τον οποίο απέκτησαν δύο παιδιά, τον αθλητικογράφο Θεόδωρο και την ηθοποιό Μαριάννα Καυκαρίδου.
ChatZilla

Το ChatZilla είναι ένα πρόγραμμα-πελάτης IRC για browsers που βασίζονται στο Mozilla, όπως το Firefox, το οποίο εισήχθη το 2000. Πρόκειται για λογισμικό ανοικτού κώδικα πολλαπλών πλατφορμών το οποίο έχει επισημανθεί για τη συνεπή του εμφάνιση σε πλατφόρμες, προσαρμογή εμφάνισης CSS και scripting.
Ευστάθιος Δ΄ της Βουλώνης

Ο Ευστάθιος Δ΄ της Βουλώνης ("Eustace IV", 1127/1135 - 17 Αυγούστου 1153) Κόμης της Βουλώνης (1151 - 1153) ήταν μεγαλύτερος γιος του Στέφανου της Αγγλίας και της Ματθίλδης Α΄ της Βουλώνης. Με την κατάληψη του Αγγλικού θρόνου από τον πατέρα του όταν πέθανε ο Ερρίκος Α΄ της Αγγλίας (1135) έγινε ο διάδοχος. Αναφέρεται για πρώτη φορά σε διατάγματα του πατέρα του τον Αύγουστο του 1131. 

Το 1137 έδωσε όρκο υποτέλειας για την Νορμανδία στον Φράγκο βασιλιά Λουδοβίκο τον Νεώτερο και παντρεύτηκε την αδελφή του Κωνσταντία (1140) η οποία όταν χήρεψε πρόωρα ξαναπαντρεύτηκε τον Ραϋμόνδο Ε΄ της Τουλούζης. Ο Ευστάθιος χρίστηκε το 1147 σε ηλικία 16 - 18 ετών και συμμάχησε με τον Λουδοβίκο Ζ΄ για επίθεση στην Νορμανδία, δέχτηκε τον τίτλο από την Αυτοκράτειρα Ματθίλδη και προσπάθησε να τον υπερασπιστεί από τον σύζυγο της Γοδεφρείδο Πλανταγενέτη. 
Σε συμβούλιο το οποίο συνεκλήθη στο Λονδίνο (6 Απριλίου 1152) ο Στέφανος ζήτησε από έναν μικρό αριθμό βαρόνων να δώσουν όρκο υποτέλειας στον Ευστάθιο ως μελλοντικό τους βασιλιά, ο αρχιεπίσκοπος του Καντέρμπερι Θεοβάλδος του Μπεκ και άλλοι επίσκοποι αρνήθηκαν να το κάνουν δηλώνοντας ότι βρίσκεται σε αντίθεση με τα παπικά έθιμα.
Στρατώνας Σελιμιγιέ

Ο Στρατώνας Σελιμιγιέ (τουρκικά: "Selimiye Kışlası") είναι στρατώνας του τουρκικού στρατού που βρίσκεται στην περιοχή Σκούταρι στο ασιατικό τμήμα της Κωνσταντινούπολης της Τουρκίας. Κατασκευάστηκε αρχικά το 1800 από τον σουλτάνο Σελίμ Γ΄ για τους στρατιώτες του νεοσύστατου "Νιζάμ-ι Τζεντίντ" (κυριολεκτικά «Νέα Τάξη») στο πλαίσιο των οθωμανικών στρατιωτικών μεταρρυθμιστικών προσπαθειών. Οι στρατώνες χρησιμοποιούνται ως έδρα της 1ης Στρατιάς του τουρκικού στρατού ξηράς. Επίσης, ο βορειότερος πύργος του στρατώνα χρησιμοποιείται ως μουσείο.
Ιωάννης Προκοπάκης

Ο Ιωάννης Προκοπάκης (1900-1974) του Νικολάου, ήταν Έλληνας δικηγόρος και πολιτικός. Υπηρέτησε για μία κοινοβουλευτική θητεία ως βουλευτής Ρεθύμνης.
NGC 155

Ο NGC 155 είναι φακοειδής γαλαξίας (τύπου S00 pec) στον αστερισμό Κήτος, στο δυτικό του μέρος. Ανακαλύφθηκε την 1η Σεπτεμβρίου 1886 από τον Αμερικανό αστρονόμο Λιούις Α. Σουίφτ. Απέχει από τη Γη περίπου 250 εκατομμύρια έτη φωτός ή 76 μεγαπαρσέκ. Η μετατόπιση του φάσματός του στο ερυθρό (z) αντιστοιχεί σε ταχύτητα απομακρύνσεώς του από το Ηλιακό Σύστημα 6.210 χιλιομέτρων ανά δευτερόλεπτο (περ. 22 εκατομμύρια χιλιόμετρα την ώρα).
Συμμαχία της 8ης Μαρτίου

Η Συμμαχία της 8ης Μαρτίου (αραβικά: تحالف 8 آذار) είναι ένας συνασπισμός διαφόρων πολιτικών κομμάτων στο Λίβανο. Ήταν ο κυβερνών συνασπισμός στο Λίβανο με την κυβέρνηση με επικεφαλής τον πρωθυπουργό Νατζίμπ Μικάτι από τον Ιούνιο του 2011 έως τις 23 Μαρτίου 2013.
DQ Ηρακλέους

Ο DQ Ηρακλέους ("DQ Herculis", "DQ Her"), γνωστός και ως Καινοφανής του Ηρακλέους του 1934 ("Nova Herculis 1934"), είναι κατακλυσμικός μεταβλητός αστέρας που ανακαλύφθηκε όταν παρατηρήθηκε η έκρηξή του ως κλασικού αργού καινοφανούς αστέρα στις 13 Δεκεμβρίου 1934. Η ανακάλυψη έγινε, ή τουλάχιστον πρωτοαναφέρθηκε, από τον Άγγλο ερασιτέχνη αστρονόμο Μάνινγκ Πρέντις (J.P.M. Prentice) από τη μικρή πόλη Στόουμαρκετ του Σάφολκ. Ωστόσο ήταν εύκολα ορατός με γυμνό μάτι, φθάνοντας στο φωτεινότερό του φαινόμενο μέγεθος +1,5 στις 22 Δεκεμβρίου 1934, δηλαδή λίγες νύκτες αργότερα. Ο καινοφανής παρέμεινε ορατός με γυμνό μάτι επί μήνες.

Ο DQ Ηρακλέους είναι το υπόδειγμα μιας κατηγορίας κατακλυσμικών μεταβλητών αστέρων, των λεγόμενων ενδιάμεσων πολικών, που είναι γνωστοί και ως «αστέρες (τύπου) DQ Ηρακλέους». Αλλά και η σύγχρονη αντίληψη για τους ίδιους τους καινοφανείς άρχισε να σχηματίζεται όταν ο Μερλ Γουόκερ (Merle F. Walker) ανακάλυψε, το 1954, ότι ο παλαιός Καινοφανής του Ηρακλέους 1934 συνιστούσε διπλό αστρικό σύστημα. Το γεγονός αυτό αποκαλύφθηκε από τις μικρές (όχι εκρηκτικές), περιοδικές και πολύ συχνές (με περίοδο 4 ώρες και 39 λεπτά) αυξομειώσεις στο φως του που φθάνει στη Γη.
Συμμαχία της 14ης Μαρτίου

Η Συμμαχία της 14ης Μαρτίου (αραβικά: تحالف 14 آذار) είναι ένας συνασπισμός πολιτικών κομμάτων και ανεξάρτητων στο Λίβανο που σχηματίστηκε το 2005. Οφείλει την ονομασία της στην Επανάσταση του Κέδρου. Επικεφαλής της συμμαχίας είναι ο Σαάντ Χαρίρι, ο δεύτερος γιος του Ραφίκ Χαρίρι, καθώς και άλλοι εξέχοντες πολιτικοί.
Ερρίκος του Μπλουά

Ο Ερρίκος του Μπλουά ("Henri de Blois", 1096 - 8 Αυγούστου 1171), γνωστός και ως Ερρίκος του Ουίντσεστερ, ήταν ηγούμενος του αββαείου του Γκλάστονμπερι από το 1126 και επίσκοπος του Ουίντσεστερ από το 1129 έως τον θάνατό του. Ήταν o μικρότερος γιος του Στέφανου Β΄ του Μπλουά και της Αδέλας της Νορμανδίας, κόρης του Γουλιέλμου του Κατακτητή και της Ματθίλδης της Φλάνδρας. Έτσι ήταν ο μικρότερος αδελφός του βασιλιά Στεφάνου της Αγγλίας.

Η ημερομηνία γέννησής του είναι αβέβαιη, πιθανολογείται ότι γεννήθηκε την περίοδο ανάμεσα στην αναχώρηση του πατέρα του στην Α΄ Σταυροφορία (1096) μέχρι την επιστροφή του (1100). Ο πατέρας του έπεσε δυο χρόνια αργότερα στην "μάχη του Ραμλά" (1102) αφήνοντας μια βαθύπλουτη κομητεία με 350 κάστρα και αχανή εδάφη στην Σαρτρ. Ο Ερρίκος εκπαιδεύτηκε στο Κλυνύ σύμφωνα με τις αρχές του τάγματος του Κλυνύ με μια βαθιά αίσθηση ελευθερίας και ανθρωπισμού επιπλέον υψηλά επίπεδα αφοσίωσης και πειθαρχίας.
Κίμπερλεϊ

Το Κίμπερλεϊ είναι πόλη της Νότιας Αφρικής. Έχει πληθυσμό 225,160 κατοίκους. Αποτελεί την πρωτεύουσα και μεγαλύτερη πόλη της επαρχίας Βόρειου Ακρωτηρίου. Βρίσκεται περίπου 110 χιλιόμετρα ανατολικά της συμβολής των ποταμών Βάαλ και Οράγγη. Η πόλη έχει σημαντική ιστορική σημασία λόγω της δραστηριότητας εξόρυξης διαμαντιών κατά το παρελθόν και της πολιορκίας της κατά τη διάρκεια του Δευτέρου Πολέμου των Μπόερς. Οι Βρετανοί επιχειρηματίες Σέσιλ Ρόουντς και Μπάρνυ Μπαρνάτο δημιούργησαν την περιουσία τους στο Κίμπερλεϊ, και ο Ρόουντς μάλιστα ίδρυσε την εταιρεία διαμαντιών De Beers κατά την πρώιμη περίοδο εξόρυξης στην πόλη.

Στις 2 Σεπτεμβρίου 1882, η Κίμπερλι έγινε η πρώτη πόλη στο νότιο ημισφαίριο και η δεύτερη στον κόσμο μετά τη Φιλαδέλφεια, στις Ηνωμένες Πολιτείες Αμερικής, της οποίας οι δρόμοι φωτίστηκαν με ηλεκτρικό φωτισμό. Επίσης το πρώτο χρηματιστήριο στην Αφρική χτίστηκε στο Κίμπερλεϊ το 1881.
.sch

Στο σύστημα domain name (DNS), το .sch είναι τομέας δευτέρου επιπέδου που χρησιμοποιείται από αρκετές χώρες, όπως το Ιράν (.ir), τη Σαουδική Αραβία (.sa), το Ηνωμένο Βασίλειο (.uk) και την Ελλάδα (.gr), ως υποτομέας που αντιπροσωπεύει πρωτοβάθμιας, δευτεροβάθμιας εκπαίδευσης και τριτοβάθμιας εκπαίδευσης ιδρύματα. Π.χ. στην Ελλάδα: www.<όνομασχολείου>.sch.gr.
Ξένια Κωνσταντίνου

Η Ξένια Κωνσταντίνου (Λάρνακα, 25 Φεβρουαρίου 1979) είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με τον Δημοκρατικό Συναγερμό.
Σάβια Ορφανίδου

Η Σάβια Ορφανίδου (Λευκωσία, 18 Αυγούστου 1979) είναι Ελληνοκύπρια πολιτικός. Από το 2019 είναι βουλευτής στην Εκλογική Περιφέρεια Λευκωσίας εκλεγμένη με τον Δημοκρατικό Συναγερμό.
Λόταρ Μπίσκι

O Λόταρ Μπίσκι ("Lothar Bisky", 17 Αυγούστου 1941 - 13 Αυγούστου 2013) ήταν Γερμανός πολιτικός (ΚΔΣ / Η Αριστερά) και μέλος του κοινοβουλίου του Βρανδεμβούργου, της Μπούντεσταγκ και του Ευρωπαϊκού Κοινοβουλίου.

Από το 1993 έως το 2000 και από το 2003 έως το 2007 ήταν πρόεδρος του ΚΔΣ, από το 1991 έως το 1993 επικεφαλής και από το 1990 έως το 2004 αρχηγός της κοινοβουλευτικής ομάδας του ΚΔΣ στο Βρανδεμβούργο. Υπό την ηγεσία του ενώθηκαν το ΚΔΣ και η ΕΕΚΔ στο κόμμα Η Αριστερά. Μαζί με τον Όσκαρ Λαφοντέν διετέλεσε από το 2007 έως το 2010 πρόεδρος του κόμματος Η Αριστερά. Στις Ευρωεκλογές του 2009 ήταν πρώτος στην εκλογική λίστα του κόμματός του. Στο Ευρωπαϊκό Κοινοβούλιο ήταν από τις 24 Ιουνίου του 2009 μέχρι τις 6 Μαρτίου του 2012 επικεφαλής της κοινοβουλευτικής ομάδας της GUE/NGL. Επίσης, από το 2007 έως το 2010 ήταν πρόεδρος του Κόμματος της Ευρωπαϊκής Αριστεράς.
Νέος Κόροιβος Κατσαρού

Ο Νέος Κόροιβος Κατσαρού αποτελεί ποδοσφαιρικό σωματείο της περιοχής Κατσαρού Ηλείας. Το σωματείο έπαιξε πρωταγωνιστικό ρόλο στο τοπικό ποδόσφαιρο στα τέλη της δεκαετίας του 70 και στις αρχές της δεκαετίας του 80 κατακτώντας το πρωτάθλημα Ηλείας την περίοδο 1981-82 και το κύπελλο Ηλείας την περίοδο 1982-83. Ο σύλλογος επίσης έχει συμμετάσχει δύο φορές στο πρωτάθλημα της Δ εθνικής κατηγορίας. Την περίοδο 1982-83 (4ος όμιλος) όπου και τερμάτισε στην 10η θέση του βαθμολογικού πίνακα (21 ομάδες) με συγκομιδή 42 βαθμών και 61 τέρματα υπέρ 62 κατά, σε έναν δυνατό όμιλο κόντρα σε ομάδες όπως η : Π.Σ Καλαμάτα, Α.Ο Σπάρτη, Πανναυπλιακός και άλλες κερδίζοντας την παραμονή. Την επόμενη περίοδο η ομάδα τερμάτισε 18η με 12 βαθμούς και 33 τέρματα υπέρ 76 κατά μην αποφεύγοντας έτσι τον υποβιβασμό.
Μαζί ή τίποτα

To Μαζί ή τίποτα (πρωτότυπος τίτλος στα γερμανικά: "Aus dem Nichts"· διεθνής αγγλικός τίτλος: "In the Fade") είναι γερμανική ταινία του 2017, σε σκηνοθεσία και σενάριο του Φατίχ Ακίν.
Άγγελος Βολανάκης

Ο Άγγελος Βολανάκης (Αλεξάνδρεια 1880 - Αλεξάνδρεια 1960), ήταν Έλληνας, Αιγυπτιώτης, αθλητής και παράγοντας του αθλητισμού. Ήταν αθλητής του Μίλων Αλεξανδρείας στα 100, 200 μέτρα και στα άλματα εις ύψος και μήκους. Σε επαγγελματικό επίπεδο ήταν ιδιοκτήτης ποτοποιίας στην Αλεξάνδρεια όπου είχε κληρονομήσει από τον πατέρα του Χρήστο.

Ο Βολανάκης στους αγώνες του Ποδονίφτη το 1902 ήταν πρώτος στα 100 μέτρα με έπαθλο ένα "ωρολόγιον αργυρούν". Στους Πανιώνιους αγώνες του 1902 ήταν πρώτος στα 100 και στα 200 μέτρα. Είχε αναδειχτεί ο ταχύτερος άνδρας της Αιγύπτου με τις επιδόσεις του στα αγωνίσματα 100 και 200 μέτρων. 

Το 1909 γίνεται μέλος της Διεθνούς ολυμπιακής επιτροπής εκπροσωπώντας την Αίγυπτο έως το 1933 και από το 1933 έως το 1962 την Ελλάδα. Το 1910 έγινε πρόεδρος της Αιγυπτιακής αθλητικής ομοσπονδίας, και αργότερα της αθλητικής ενώσεως αθλητικών σωματείων Αιγύπτου. Συμμετείχε σε αγώνες στην ελλανόδικο επιτροπή και ήταν ο εμπνευστής, το 1911, του Δημαρχιακού Σταδίου της Αλεξάνδρειας που έγιναν οι Μεσογειακοί της Αιγύπτου. Το 1960 δώρισε το σπίτι του στην Αλεξάνδρεια στο Ελληνικό κράτος και χρησιμοποιείται σαν κατοικία του εκάστοτε προξένου. Ήταν ο εμπνευστής της Ολυμπιακής σημαίας.

Είχε τιμηθεί το 1960 από την Ελληνική κυβέρνηση με το παράσημο του τάγματος του Γεωργίου Α΄. Την ίδια χρονιά τιμήθηκε για την προσφορά του από την Ολυμπιακή επιτροπή της Αιγύπτου με μετάλλιο, και τηνμ Αθλητική Ένωση Ελλήνων Αλεξάνδρειας με τον δικέφαλο αετό.
Τζον Ουίλμπι

Ο Τζον Ουίλμπι (John Wilbye, Μπρόουμ, βάπτιση 7 Μαρτίου 1574 – Κόλτσεστερ Σεπτέμβριος 1638) ήταν Άγγλος συνθέτης της ύστερης Αναγέννησης. Θεωρείται ο σημαντικότερος συνθέτης μαδριγαλίων της Αγγλίας και από τους σημαντικότερους συνθέτες μαδριγαλίων του καιρού του, γενικότερα.
Άγιος Λογγίνος ο Εκατόνταρχος

Εικονογραφία του [[Θεοφάνης ο Κρητικός|Θεοφάνη του Κρητικού]] στη [[Μονή Σταυρονικήτα]] στο Άγιον Όρος, όπου διακρίνεται ο Άγιος Λογγίνος με στρατιωτική στολή και φωτοστέφανο.
εναλλ.=Το ελληνορθόδοξο παρεκκλήσι του Αγίου Λογγίνου στον Πανάγιο Τάφο, Ιερουσαλήμ.|μικρογραφία|348x348px|Το ελληνορθόδοξο παρεκκλήσι του Αγίου Λογγίνου στον Πανάγιο Τάφο, Ιερουσαλήμ.
εναλλ.=Η λόγχη στο παλάτι του Χόφμπουργκ στη Βιέννη|μικρογραφία|Η λόγχη στο παλάτι του Χόφμπουργκ στη Βιέννη|393x393px

Ο Άγιος Λογγίνος ο Εκατόνταρχος (ή Κεντυρίων), ήταν ο επικεφαλής Ρωμαίος που μαζί με τους στρατιώτες του είχαν αναλάβει την επιτήρηση της σταύρωσης του Χριστού και αργότερα την φύλαξη του τάφου. Σύμφωνα με την χριστιανική παράδοση παρευρέθηκε τόσο στη Σταύρωση όσο και στην Ανάσταση, ήταν μάρτυρας των όσων συνέβησαν και μαρτύρησε επειδή αρνήθηκε να τα διαψεύσει. Ήταν ο πρώτος Ρωμαίος στρατιώτης που πίστεψε στην θεότητα του Χριστού μετά τον θάνατό του και ο πρώτος στρατιωτικός Άγιος. Η μνήμη του Αγίου και των δύο στρατιωτών, που μαρτύρησαν μαζί του, τιμάται από την Ορθόδοξη Εκκλησία στις 16 Οκτωβρίου.
Ο Κρονκ έχει κέφια

Ο Κρονκ έχει κέφια (πρωτότυπος τίτλος: Kronk's New Groove) είναι μια Αμερικανική κωμική ταινία μιούζικαλ κινουμένων σχεδίων που κυκλοφόρησε απευθείας σε βίντεο στις 13 Δεκεμβρίου 2005 από την The Walt Disney Company. Αποτελεί τη συνέχεια της ταινίας κινουμένων σχεδίων του 2000 "Ο Αυτοκράτορας έχει κέφια" και οι ηθοποιοί Ντέιβιντ Σπέιντ, Τζον Γκούντμαν, Έρθα Κιτ, Πάτρικ Γουαμπάρντον και Γουέντι Μαλίκ χαρίζουν και πάλι τις φωνές τους στους χαρακτήρες, μαζί με τις προσθήκες των Τζον Μαχόνι και Τρέισι Ούλμαν. Ήταν επίσης η τελευταία ταινία του Τζον Φίντλερ, ο οποίος απεβίωσε έξι μήνες πριν την κυκλοφορία της.
Ταύρος του Φάλαρη

[[Χαρακτική]] περί του [[1500]] μ.Χ. η οποία απεικονίζει τον κατασκευαστή της μηχανής βασανιστηρίων Περίλαο να γίνεται το πρώτο, δοκιμαστικό αυτής θύμα.
Ο Ταύρος του Φάλαρη όπως τον απεικόνισε ο [[Χανς Μπούργκμαϊρ ο πρεσβύτερος]] (1473 – 1531).

Ο Ταύρος του Φαλάρη ήταν ένα όργανο βασανιστηρίων, του οποίου το όνομα οφείλεται στον Φάλαρη, τύραννο του Ακράγαντα της Σικελίας, ο οποίος πέθανε το 554 .π.Χ. H βαναυσότητα του Φαλάριδος, ήταν τέτοια που έβαλε έναν αγαλματοποιό, τον γλύπτη Περίλαο, να του κατασκευάσει ένα χάλκινο κούφιο βόδι. Το βόδι αυτό χωρούσε άνθρωπο και το προόριζε για μηχανή εκτέλεσης. Έβαζε μέσα τον μελλοθάνατο ζωντανό, έκλεινε το βόδι και άναβε φωτιά από κάτω. Το γλυπτό ήταν έτσι κατασκευασμένο, που οι φωνές του βασανιζόμενου ακούγονταν σαν βέλασμα βοδιού, ενώ ο καταδικασμένος έβρισκε φρικτό θάνατο μέσα στον πυρωμένο φούρνο. Πρώτο θύμα και δοκιμαστικό της λειτουργίας του έγινε ο ίδιος ο κατασκευαστής του Περίλαος.
Ίλαϊ Γουάλακ

Ο Ίλαϊ Γουάλακ (αγγλ.: "Eli Herschel Wallach", 7 Δεκεμβρίου 1915 - 24 Ιουνίου 2014) ήταν Αμερικανός ηθοποιός του κινηματογράφου, της τηλεόρασης και του θεάτρου για περίπου 60 χρόνια, που ξεκίνησε στα τέλη της δεκαετίας του 1940. Ήταν ένας από τους μεγάλους καρατερίστες της εποχής του και έπαιξε στον κινηματογράφο σε 90 ταινίες. Οι πιο γνωστοί ρόλοι που ερμήνευσε, ήταν αυτός του Ληστή Καλβέρα στη ταινία "Και οι επτά ήταν υπέροχοι" και του Τουκό Ραμίρεζ " ο Άσχημος" στην ταινία "Ο Καλός, ο Κακός και ο Άσχημος".
Έιχε λάβει το Βραβείο Έμμυ
Ζώνης Υψηλής
Τηλεθέασης
Καλύτερου Β'
ανδρικού ρόλου
σε δραματική
σειρά, και το
2010 του απονεμηθεί το Τιμητικό Όσκαρ της Αμερικανικής Ακαδημίας Κινηματογραφικών Τεχνών και Επιστημών για την συνολική προσφορά του στον κινηματογράφο.
Ευάγγελος Ευαγγελίδης

Ο Ευάγγελος Ευαγγελίδης είναι Κύπριος επιχειρηματίας και από το 2011 Δήμαρχος Αραδίππου.
Τζίμης Αρμάος

Ο Δημήτρης "Τζίμης" Αρμάος, γνωστός και σαν "Τζιμ Αρμάου", (Βόλος 1933 - Αθήνα 1999), ήταν έλληνας παλαιστής της ελευθέρας πάλης, του κατς και μασίστας. Ήταν διάσημος στην Ελλάδα για την μυική του δύναμη, η φήμη του έφτασε σε όλη την Ευρώπη και τις ΗΠΑ, αποκαλούνταν ο "νέος Ηρακλής" ή "Τζίμης ο Τίγρης".

Γεννήθηκε στον Βόλο αλλά έμεινε ορφανός από μητέρα και πατέρα μόλις ενός έτους και κατέληξε σε ορφανοτροφείο στην Αθήνα. Ξεκίνησε από την ελευθέρα πάλη όπου κατακτώντας τίτλους στην Ελλάδα συνέχισε την καριέρα του στην Γερμανία κατακτώντας συνολικά 183 τίτλους. 

Έκανε καριέρα στις ΗΠΑ στην επαγγελματική πάλη (Κατς), πρωταθλητής στα μεσαία βάρη, όπου λόγω της φήμης του έγινε σωματοφύλακας του Φρανκ Σινάτρα, ένας από αυτούς που γοητεύτηκαν από τον Αρμάο ήταν και η Μπάρμπαρα Στρέιζαντ.

Επιστρέφοντας στην Ελλάδα την δεκαετία του 70 συνέχισε σαν μασίστας δίνοντας παραστάσεις μυικής δύναμης στους δρόμους. Το 1984 μετά από ατύχημα σταμάτησε να αγωνίζεται έχοντας μεγάλο βιοποριστικό πρόβλημα έως τον θάνατο του όπου αναγκάστηκε να πουλήσει όλα τα μετάλλια και κύπελλα του.

Το 1966 ο Παντελής Βούλγαρης γύρισε την ταινία Τζίμης ο Τίγρης βασισμένη στην Ζωή του Αρμάου.
SuRie

Η Σουζάνα Μαρί γνωστή ως SuRie είναι Βρετανή τραγουδίστρια. Εκπροσώπησε το Ηνωμένο Βασίλειο στη Eurovision 2018 με το τραγούδι Storm, το οποίου ήρθε 24ο στον τελικό. Προηγουμένως ήταν στα δεύτερα φωνητικά για τους Βέλγους τραγουδιστές της Eurovision, Λοϊκ Νοτέ και Blanche το 2015 και το 2017. Διδάσκει επίσης στο Mountview Academy of Theatre Arts στο Λονδίνο.
Κόμμα Πολιτικών Δικαιωμάτων

Το Κόμμα των Πολιτικών Δικαιωμάτων (, SPO), πρώην Κόμμα Πολιτικών Δικαιωμάτων – Ζεμανοβικοί (, SPOZ, επίσης γνωστό ως Zemanovci) είναι ένα πολιτικό κόμμα στην Τσεχική Δημοκρατία που ιδρύθηκε τον Οκτώβριο του 2009 από τον Miloš Zeman, πρώην Πρωθυπουργό και πρώην αρχηγός του Τσεχικού Σοσιαλδημοκρατικού Κόμματος. Ο Ζέμαν εξελέγη Πρόεδρος της Τσεχικής Δημοκρατίας στο δεύτερο γύρο των Προεδρικών Εκλογών του 2013.

Την Άνοιξη του 2014, ο Γερουσιαστής Jan Veleba, που εξελέγη ως ανεξάρτητος υποψήφιος το 2012, εντάχθηκε στο Κόμμα των Πολιτικών Δικαιωμάτων και έγινε πρόεδρός του.
Στις Τσεχικές εκλογές για τη Γερουσία το 2014, ο František Čuba, ένας διαβόητος "επιχειρηματίας" από την κομμουνιστική εποχή, εξελέγη δεύτερος Γερουσιαστής του κόμματος.

Το περιφερειακές εκλογές 2016, το SPO συμμετείχε σε συνασπισμό με το κόμμα Ελευθερία και Άμεση Δημοκρατία του Τόμιο Οκαμούρα και κέρδισε 16 έδρες.
Φόνος στο πρεσβυτέριο

Ο Φόνος στο πρεσβυτέριο ("The Murder at the Vicarage"), είναι αστυνομικό μυθιστόρημα της Αγγλίδας συγγραφέως Αγκάθα Κρίστι. <br>
Το μυθιστόρημα πρωτο - εκδόθηκε τον Οκτώβριο του 1930 στη σειρά "Collins Crime Club" του αγγλικού εκδοτικού οίκου "William Collins and Sons", σε 256 σελίδες, και η συγγραφέας του, το αφιέρωσε στην μοναχοκόρη της, Ρόζαλιντ. <br>
Στο βιβλίο αυτό, γίνεται η πρώτη παρουσίαση σε μυθιστόρημα της Μις Μαρπλ, της ηλικιωμένης κυρίας που με την ανεξάντλητη περιέργεια και παρατηρητικότητά της, θα λύσει πολλά μυστήρια και δολοφονίες στα χρόνια που θα έρθουν, μέσα από την πένα της Κρίστι. <br>
Σύμφωνα με το περιοδικό "Time" το μυθιστόρημα αυτό συγκαταλέγεται στα 5 καλύτερα της Αγκάθα Κρίστι.
Μουσά Τζαλίλ

Ο Μουσά Τζαλίλ (προφέρεται muˈsɑ ʑæˈlil, Γιαναλίφ: Musa Çəlil, Κυριλλικό: Муса Җәлил, πλήρες όνομα: Musa Mostafa ulı Cälilev, Κυριλλικό: Муса Мостафа улы Җәлилев; - 15 Φεβρουαρίου 1906 – 25 Αυγούστου 1944) ήταν Σοβιετικός Τάταρος ποιητής και μαχητής της αντίστασης. Είναι ο μοναδικός ποιητής της Σοβιετικής Ένωσης, ο οποίος βραβεύθηκε ταυτόχρονα με το Βραβείο του Ήρωα της Σοβιετικής Ένωσης για την αγώνα αντίστασής του και το Βραβείο Λένιν για τη συγγραφή των Σημειωματάριων του Μωαβίτη. Και τα δύο βραβεία του απονεμήθηκαν μεταθανάτια.
Μάικλ Στούλμπαργκ

O Μάικλ Στούλμπαργκ ("Michael Stuhlbarg", 5 Ιουλίου 1968) είναι Αμερικανός ηθοποιός.
Βασίλειος Κουκουβίνος

Ο Βασίλειος Κουκουβίνος (27 Νοεμβρίου 1938-12 Ιουλίου 2017) ήταν Έλληνας Δήμαρχος. 

Διετέλεσε Δήμαρχος Ιλίου Αττικής https://www.ilion.gr/ επί 6 συνεχόμενες θητείες(24 χρονια).

Γεννήθηκε στα Βασιλικά Βοιωτίας από αγρότες γονείς, τελείωσε το γυμνάσιο Αμφικλείας και στη συνέχεια σπούδασε φαρμακευτική στο Πανεπιστήμιο Ίνσμπρουκ της Αυστρίας όπου ανέπτυξε συνδικαλιστική και πολιτική δράση, ως γραμματέας του συλλόγου Ελλήνων εκεί φοιτητών.

Μετά τη μεταπολίτευση διετέλεσε πρόεδρος του Φαρμακευτικού Συλλόγου Αττικής (Φ.Σ.Α)fsa.gr και στη συνέχεια διετέλεσε πρόεδρος του Πανελλήνιου Φαρμακευτικού Συλλόγου (Π.Φ.Σ) pfs.gr ως το 1983, αφήνοντας πλούσιο έργο για τον κλάδο των φαρμακοποιών.

Εξελέγη Δήμαρχος Ιλίου για πρώτη φορά το 1982 και πέντε ακόμη φορές (1986, 1990, 1994, 1998 και το 2002) παραμένοντας στο δημαρχιακό θώκο μέχρι τα τέλη του 2006.

Άλλαξε την εικόνα της πόλης με έργα υποδομής και πρωτοβουλίες σε όλους τους τομείς του δημοτικού έργου.

Επί των ημερών του δρομολογήθηκε από το Υ.ΠΕ.ΧΩ.ΔΕ και τον οργανισμό της Αθήνας η δημιουργία του Πάρκου περιβαλλοντικής ευαισθητοποίησης «Αντώνης Τρίτσης».

Η μετονομασία του Δήμου από Νέα Λιόσια σε Ίλιον υπήρξε αποτέλεσμα δικών του πρωτοβουλιών.

Το 2007 βραβεύθηκε από την ΤΕΔΚΝΑ(ΠΕΔΑ σήμερα) για την προσφορά του στην Τοπική αυτοδιοίκηση. Το 2015 του απονεμήθηκε τιμητική διάκριση από την ένωση δημάρχων Αττικής σηματοδοτώντας την καθολική αναγνώριση του από τους συναδέλφους του στην αυτοδιοίκηση. 

Σε ένδειξη αναγνώρισης της προσφοράς του με ομόφωνη απόφαση του δημοτικού συμβουλίου Ιλίου το δημαρχιακό Μέγαρο Ιλίου φέρει το όνομα του.
Γερμανικό Μουσείο

Το Γερμανικό Μουσείο με την [[γέφυρα]] [[Boschbridge]]

Το Γερμανικό Μουσείο (γερμανικά: "Deutches Museum") στο Μόναχο, Γερμανία, είναι το μεγαλύτερο μουσείο επιστήμης και τεχνολογίας στον κόσμο, με περίπου 28.000 εκθέματα αντικείμενα από πενήντα τομείς επιστήμης και τεχνολογίας. Δέχεται περίπου 1,5 εκατομμύρια επισκέπτες ανά έτος. 

Το μουσείο ιδρύθηκε στις 28 Ιουνίου 1903, ύστερα από μια συνάντηση του Συνδέσμου Γερμανών Μηχανικών (VDI) με πρωτοβουλία του Όσκαρ φον Μίλερ. Το επίσημο του όνομα είναι "Deutsches Museum von Meisterwerken der Naturwissenschaft und Technik" (Γερμανικό Μουσείο Αριστουργημάτων Επιστήμης και Τεχνολογίας). Είναι το μεγαλύτερο μουσείο στο Μόναχο. Για ένα χρονικό διάστημα το μουσείο συνήθιζε να φιλοξενεί συναυλίες ποπ και ροκ όπως το The Who, Jimi Hendrix και Elton John.
Όσκαρ φον Μίλερ

Ο Όσκαρ φον Μίλερ (Oskar von Miller) (7 Μαΐου 1855 - 9 Απριλίου 1934) ήταν Γερμανός μηχανικός και ιδρυτής του Γερμανικού Μουσείου, ενός μεγάλου μουσείου τεχνολογίας και επιστήμης στο Μόναχο.
Σούπερ Καπ Γαλλίας

Το Σούπερ Καπ Γαλλίας είναι η διοργάνωση στην οποία συμμετέχει ο πρωταθλητής Γαλλίας και ο κυπελλούχος Γαλλίας. Είναι μία από τις πιο σημαντικές ποδοσφαιρικές διοργανώσεις στη Γαλλία. Το τρέχον Σούπερ Καπ κατέκτησε η Παρί Σεν Ζερμέν για δέκατη φορά στην ιστορία της επικρατώντας επί της Μαρσέιγ με 2-1.
Αλέξανδρος Βαζάκας

Ο Αλέξανδρος Βαζάκας (1912-1987) ήταν Έλληνας δικηγόρος και πολιτικός από τα Γρεβενά.
Οι Τρεις Μέρες του Κόνδορα

Οι Τρεις Μέρες του Κόνδορα (αγγλικά The Three Days of the Condor) είναι πολιτικό θρίλερ αμερικανικής παραγωγής του 1975. Η σκηνοθεσία ειναι του Σίντνεϊ Πόλακ και το σενάριο των Ντέιβιντ Ρέιφιλ και Λορένζο Σιμπλ Τζ. βασισμένο στην νουβέλα του 1974 "Έξι μέρες του Κόνδορα" του Τζέιμς Γκρέιντι. Πρωταγωνιστούν οι Ρόμπερτ Ρέντφορντ, Φέι Ντάναγουει, Κλιφ Ρόμπερτσον και ο Μαξ φον Σίντοφ. Η ταινία ήταν υποψήφια για Όσκαρ Καλύτερου μοντάζ και Χρυσής Σφαίρας Καλύτερου Α'
γυναικείου ρόλου σε δραματική ταινία.
Samsung Galaxy Note

δεξιά|χωρίς-πλαίσιο
μικρογραφία|Τα Samsung Galaxy Note
Το Samsung Galaxy Note είναι μια σειρά από smartphones και tablet που βασίζονται σε Android που έχουν αναπτυχθεί και διατεθεί στο εμπόριο από τη Samsung Electronics. Η γραμμή είναι κυρίως προσανατολισμένη προς τον υπολογισμό πένας. όλα τα μοντέλα Galaxy Note φέρουν με στυλό και ενσωματώνουν έναν ευαίσθητο στην πίεση ψηφιοποιητή Wacom. Όλα τα μοντέλα Galaxy Note περιλαμβάνουν επίσης λειτουργίες λογισμικού που προσανατολίζονται προς τη γραφίδα και τις μεγάλες οθόνες των συσκευών, όπως οι εφαρμογές λήψης σημείων και ψηφιακών scrapbooking και η πολλαπλή αποθήκευση με διαχωρισμό οθόνης.

Τα smartphone Note Galaxy θεωρούνται τα πρώτα εμπορικά επιτυχημένα παραδείγματα "phablets" - μιας κατηγορίας smartphone με μεγάλες οθόνες που προορίζονται να καλύψουν τη λειτουργικότητα ενός παραδοσιακού tablet με αυτό ενός τηλεφώνου. Η Samsung πώλησε πάνω από 50 εκατομμύρια συσκευές Galaxy Note από τον Σεπτέμβριο του 2011 έως τον Οκτώβριο του 2013. 10 εκατομμύρια μονάδες του Galaxy Note 3 πωλήθηκαν εντός των πρώτων 2 μηνών, 30 εκατομμύρια ήταν του Note ΙΙ, ενώ το αρχικό Note Galaxy πώλησε περίπου 10 εκατομμύρια μονάδες Παγκόσμιος.
Microsoft HoloLens

Το Microsoft HoloLens είναι ένα ζευγάρι smartglasses μεικτής πραγματικότητας που αναπτύχθηκε και κατασκευάστηκε από τη Microsoft. Το HoloLens κέρδισε δημοτικότητα για να είναι ένας από τους πρώτους υπολογιστές που εκτελούν την πλατφόρμα Windows Mixed Reality στο πλαίσιο του λειτουργικού συστήματος Windows 10. Το HoloLens μπορεί να εντοπίσει την καταγωγή του στο Kinect, ένα πρόσθετο για την κονσόλα παιχνιδιών Xbox της Microsoft που εισήχθη το 2010.
δεξιά|χωρίς-πλαίσιο|285x285εσ
Η έκδοση προ της παραγωγής του HoloLens, η έκδοση ανάπτυξης, αποσταλεί στις 30 Μαρτίου 2016 και απευθύνεται σε προγραμματιστές στις Ηνωμένες Πολιτείες και τον Καναδά για μια τιμή καταλόγου των $ 3000. Η Samsung και η Asus έχουν επεκτείνει μια προσφορά στη Microsoft για να βοηθήσουν στην παραγωγή των δικών τους προϊόντων μεικτής πραγματικότητας, σε συνεργασία με τη Microsoft, βασισμένα γύρω από την έννοια και το υλικό της HoloLens. Στις 12 Οκτωβρίου 2016, η Microsoft ανακοίνωσε την παγκόσμια επέκταση της HoloLens και ανακοίνωσε ότι η HoloLens θα είναι διαθέσιμη για προετοιμασία στην Αυστραλία, την Ιρλανδία, τη Γαλλία, τη Γερμανία, τη Νέα Ζηλανδία και το Ηνωμένο Βασίλειο. Υπάρχει επίσης μια εμπορική σουίτα (παρόμοια με μια επαγγελματική έκδοση των Windows), με λειτουργίες της επιχείρησης, όπως η ασφάλεια του bitlocker. Από τον Μάιο του 2017, η σουίτα πωλεί για $ 5.000.
Πιμ Λίαρ

Ο Πιμ Λίαρ, ολλανδ. Pim Lier (22 Ιουλίου 1918 - 9 Απρλίου 2015) από τον Οίκο του Μεκλεμβούργου ήταν δικηγόρος και δικαστικός.
Biophilia

Το Biophilia είναι το έβδομο στούντιο άλμπουμ της Ισλανδής μουσικού Μπιορκ. Κυκλοφόρησε στις 5 Οκτωβρίου 2011 από την One Little Indian Records. Στην Αμερική κυκλοφόρησε από την Nonesuch Records, ενώ η Universal Music Group ανέλαβε τη διανομή για τις υπόλοιπες χώρες. Η Björk το συνέθεσε ως concept άλμπουμ, ανακαλύπτοντας τη σύνδεση μεταξύ της φύσης, της μουσικής και της τεχνολογίας. Είναι το τελευταίο της άλμπουμ με το στενό συνεργάτη της Mark Bell, καθώς πέθανε από χειρουργικές επιπλοκές.

Πρόκεται για ένα μουσικό πρότζεκτ. Θεωρείται το πρώτο άλμπουμ με δική του εφαρμογή για Android και IOS. Αυτή περιλαμβάνει μια σειρά εφαρμογών που αναφέρονται σε κάθε τραγούδι του δίσκου και συνδέουν τα θέματά του με τη μουσικολογία. Την κυκλοφορία του app ακολούθησε μια σειρά εκπαιδευτικών εργαστηρίων σε τέσσερις ηπείρους. άλμπουμ, Για τα τραγούδια του άλμπουμ κατασκευάστηκαν εκ νέου όργανα, υπό την καθοδήγηση της ίδιας της ερμηνεύτριας.
Κοινωνία Χουνμιντζόνγκουμ

Η Κοινωνία Χουνμιντζόνγκουμ (Χάντσα: 訓民正音学会), μερικές φορές γνωστό ως "Ινστιτούτο έρευνας Χουνμιντζόνγκουμ" σε αγγλόφωνες εφημερίδες, είναι ένας ιδιωτικός οργανισμός στη Σεούλ αφιερωμένος στη διάδοση του χάνγκουλ σε όλες τις άγραφες γλώσσες του κόσμου. Το Χουνμιντζόνγκουμ ήταν το αρχικό όνομα του χάνγκουλ. Η κοινωνία ιδρύθηκε από τη Λι Κι-ναμ, μία συνταξιούχα κτηματομεσίτρια, το 2007, αφού απέτυχε να εισαγάγει το χάνγκουλ στη τουνγκουζική γλώσσα Οροτσέν στο Χεϊλονγκτσιάνγκ της Κίνας, στη γλώσσα Τσεπάνγκ του Νεπάλ και στη γλώσσα Λάχου στην επαρχία Τσιάνγκ Μάι στην Ταϊλάνδη. Απέδωσε αυτές τις αποτυχίες σε μια εξάρτηση από Κορεάτες χριστιανικούς ιεραποστόλους στις χώρες εκείνες, των οποίων η πρωταρχική εστίαση δεν ήταν η γλωσσολογία ή η παιδεία.

Από το 2015, η κοινωνία προεδρεύεται από τον καθηγητή γλωσσολογίας Κιμ Τζου-γουόν του Εθνικού Πανεπιστημίου της Σεούλ και η σημερινή της εστίαση είναι στις χώρες που στέλνουν μεγάλο αριθμό ανθρώπων για να εργαστούν στην Κορέα. Το 2009 πέτυχε την υιοθέτηση του χάνγκουλ για τη γλώσσα Τσία-Τσία στην πόλη Μπάου-Μπάου, στο νησί Μπούτον στο Σουλαουέζι της Ινδονησίας. Η κοινωνία δημοσίευσε μια σειρά βιβλίων στο χάνγκουλ στα Τσία-Τσία για χρήση στα σχολεία, χρησιμοποιώντας μια ορθογραφία που σχεδίασε η Κιμ, αλλά το 2012 αναφέρθηκε ότι η επισημοποίηση φαίνεται να έχει προβλήματα.
Samsung Galaxy Note 8

δεξιά|χωρίς-πλαίσιο|221x221εσ
μικρογραφία|436x436εσ|Το Samsung Galaxy Note 8
Το Samsung Galaxy Note 8 είναι ένα Android smartphone που σχεδιάστηκε, αναπτύχθηκε και κυκλοφορεί στην αγορά από τη Samsung Electronics. Παρουσιάστηκε στις 23 Αυγούστου 2017, είναι ο διάδοχος του διακεκομμένου Samsung Galaxy Note 7. Απελευθερώθηκε στις 15 Σεπτεμβρίου 2017.

Το Note 8 βελτιώνει τις προδιαγραφές της συσκευής πυρήνα και τις δυνατότητες σφραγίδας S Pen των προηγούμενων συσκευών. Ενώ διατηρεί την ίδια εμφάνιση και το ίδιο μέγεθος με το Galaxy S8 +, διαθέτει ένα αναβαθμισμένο επεξεργαστή και για πρώτη φορά στο ιστορικό των smartphone της Samsung ένα σύστημα διπλής κάμερας στο πίσω μέρος της συσκευής. το ένα λειτουργεί ως φακός ευρείας γωνίας και το άλλο ως τηλεφακός, και με ανάλυση 12 MP και οπτική σταθεροποίηση εικόνας. Το στυλό S έχει αυξημένα επίπεδα ευαισθησίας πίεσης και το λογισμικό του έχει αναβαθμιστεί για να προσφέρει βελτιωμένες δυνατότητες ανάγνωσης στην οθόνη, καθώς και animated GIF και βελτιωμένες δυνατότητες μετάφρασης.
Τζόρτζε Στιχέποβιτς

Ο Τζόρτζε Στιχέποβιτς (Σέρβικα: Ђорђе Стијеповић, "Đorđe Stijepović", ) είναι ένας Σέρβο-Αμερικάνος παίκτης του κοντραμπάσου, τραγουδιστής και συνθέτης. Έχει γίνει ευρύτερα γνωστός ως μπασίστας του psychobilly συγκροτήματος Tiger Army και ως μέλος της μπάντας του σταρ του Nickelodeon, Drake Bell. Στο παρελθόν έχει επίσης υπάρξει μέλος της μπάντας του Lemmy Kilmister (Motörhead), με όνομα The Head Cat (μαζί με τον Slim Jim Phantom, των θρυλικών Stray Cats, στα ντραμς).
Ο Στιχέποβιτς ηγείται του rockabilly συγκροτήματος Atomic Sunset, ενώ ταυτόχρονα συνεχίζει την καριέρα του και ως σόλο καλλιτέχνης, με το δικό του όνομα. Έχει επίσης ηχογραφήσει και δώσει συναυλίες ως guest καλλιτέχνης με τους Tommy Emmanuel, Marco Beltrami, Wanda Jackson, Molotov, Rachel Brice και Beats Antique, ανάμεσα σε πολλούς άλλους.

* Συνέντευξη στο περιοδικό Bass Player
Νάρμελν

Το Νάρμελν (, ), επίσης γνωστό ως Πόλσκι, είναι ένα εγκαταλελειμμένο χωριό στην επαρχία Μπαλτιίσκι της περιφέρειας Καλίνινγκραντ στη Ρωσία. Βρίσκεται στη λιμνοθάλασσα του Βιστούλα, στα σύνορα με την Πολωνία, και είναι το δυτικότερο σημείο της Ρωσίας.

Το Νάρμελν είναι ξεχωριστό καθώς είναι ένα από τα λίγα μέρη στην περιφέρεια Καλίνινγκραντ, του οποίου το γερμανικό όνομα δεν άλλαξε επισήμως όταν το έδαφος προσαρτήθηκε στη Σοβιετική Ένωση μετά τον Δεύτερο Παγκόσμιο Πόλεμο και είναι επίσης το μοναδικό τμήμα της Δυτικής Πρωσίας που προσαρτήθηκε την Σοβιετική Ένωση με τη Συνθήκη του Πότσδαμ. Το Νάρμελν ερημώθηκε μετά τον πόλεμο και η σοβιετική πλευρά της λιμνοθάλασσας του Βιστούλα μετατράπηκε σε ζώνη αποκλεισμού, η οποία παραμένει σε ισχύ σήμερα.
Νάτσος

Τα Νάτσος (Ισπανικά: Nachos) είναι πιάτο από το βόρειο Μεξικό που αποτελείται από τσιπς τορτίγιας (ή τοτόπος) καλυμμένα με σάλτσα τυριού ή σάλτσα βασισμένη σε τυρί που συχνά σερβίρονται ως σνακ. Πιο περίτεχνες εκδοχές περιλαμβάνουν προσθήκες άλλων συστατικών και μπορούν να σερβιριστούν ως κύριο πιάτο. Το πιάτο οφείλει τη δημιουργία του στον Ιγκνάσιο "Νάτσο" Ανάγια που το δημιούργησε το 1943. Τα πρωτότυπα νάτσος αποτελούνταν από τηγανητές τορτίγιες καλαμποκιού καλυμμένες με λιωμένο τυρί και πιπεριές χαλαπένιο σε φέτες.
μικρογραφία|Νάτσος
Σοντς

Η Σοντς (Αραβικά: شدس) είναι συνοικία στην Αλεξάνδρεια της Αιγύπτου. Το όνομα της συνοικίας αρχικά ήταν Σούντς (Schutz), το οποίο έλαβε από έναν ομώνυμο πλούσιο ολλανδό γεωκτήμονα που ζούσε στη περιοχή στις αρχές του 20ου αιώνα, ο οποίος και ήταν ιδρυτής και μελος του Διοικητικού Συμβουλίου του Ramleh British Tram. Το όνομα της συνοικίας με πάροδο του χρόνου έχει παραφθαρεί σε "Σοντς".
Φόλκερ Σλέντορφ

Ο Φόλκερ Σλέντορφ ("Volker Schlöndorff", 31 Μαρτίου 1939) είναι Γερμανός σκηνοθέτης, σεναριογράφος και παραγωγός.
MIUI

δεξιά|χωρίς-πλαίσιο
Το MIUI (το οποίο είναι Interface για χρήστες Xiaomi και προφέρεται "Me You I"), που αναπτύχθηκε από την Xiaomi, είναι ένα user interface για smartphones και tablets με βάση το λειτουργικό σύστημα της Google, Android. Το MIUI περιλαμβάνει διάφορα χαρακτηριστικά, όπως υποστήριξη για θέματα.

Η Xiaomi κυκλοφόρησε διάφορα smartphones, όλα εκτός από ένα από τα οποία έρχονται προεγκατεστημένα με μια πλήρη έκδοση του MIUI. Αυτό περιλαμβάνει διάφορες εφαρμογές και λειτουργίες που δεν είναι διαθέσιμες στην έκδοση μετά την αγορά του MIUI.

Εκτός από την υποστήριξη των οικιακών smartphones και tablet, η Xiaomi προσφέρει επίσης MIUI που θα προβληθεί και σε άλλα smartphone όπως Samsung, Sony, HTC, BLU, OnePlus και Nexus.

Στις 24 Φεβρουαρίου 2016, η Xiaomi δήλωσε ότι το MIUI ROM είχε πάνω από 170 εκατομμύρια χρήστες παγκοσμίως και υποστηρίχθηκε από πάνω από 340 συσκευυές.
Ρετρό στην ομίχλη

«Ρετρό στην ομίχλη» είναι ο ελληνικός τίτλος του αστυνομικού μυθιστορήματος της Αγκάθα Κρίστι, Sleeping Murder, που πρωτοεκδόθηκε στην Αγγλία, από τις εκδόσεις "Collins Crime Club", τον Οκτώβριο του 1976, ενώ η πρώτη δημοσίευση έγινε στο αμερικανικό περιοδικό "Ladies' Home Journal" σε συνέχειες τον Ιούλιο και τον Αύγουστο του 1976. 

Ο πλήρης πρωτότυπος τίτλος είναι Sleeping Murder: Miss Marple's Last Case και πραγματικά είναι το τελευταίο κατά χρονολογική σειρά μυθιστόρημα με πρωταγωνίστρια της Μις Μαρπλ, που εκδόθηκε- όχι όμως και με την σειρά που τα έγραψε η Κρίστι. 
Το βιβλίο έχει μεταφερθεί στην τηλεόραση το 2006, στα πλαίσια της τηλεοπτικής σειράς του αγγλικού καναλιού ITV, "Agatha Christie's Marple"
Στην Ελλάδα κυκλοφόρησε το 1988 από τις εκδόσεις «Λυχνάρι» σε μετάφραση Άννας Παπαδημητρίου.
Zibbz

Οι Zibbz (στυλιστικά ως ZiBBZ) είναι Ελβετικό ντουέτο από τους συγγενείς Κορίν Γκφέλλερ και Στέφαν Γκφέλλερ. Θα εκπροσωπήσουν την Ελβετία στη Eurovision 2018 με το τραγούδι "Stones". Είναι από τη Ζυρίχη αλλά έχουν ως βάση το Λος Άντζελες.
Ακρωτήριο Κανάβεραλ

μικρογραφία|Άποψη του ακροτηρίου από το διάστημα το 1991
Ακρωτήριο Κανάβεραλ (αγγλικά: "Cape Canaveral", ισπανικά: Cabo Cañaveral) είναι η ονομασία ακρωτηρίου στα ανατολικά παράλια της Φλόριντα, στη Κομητεία Μπρέβαρντ στις Ηνωμένες Πολιτείες, κοντά στο κέντρο της πολιτείας στην πλευρά της ακτής του Ατλαντικού. Ακρωτήριο Κένεντι (Cape Kennedy) ήταν η ονομασία του από το 1963 έως το 1973. Βρίσκεται ανατολικά της νήσου Μέριτ, χωρισμένο από τον ποταμό Μπανάνα. Ανακαλύφθηκε από τον Ισπανό κατακτητή Χουάν Πόνθε ντε Λεόν το 1513.

Αποτελεί μέρος μιας περιοχής γνωστής ως Σπέις Κόουστ, και είναι η περιοχή της πολεμικής αεροπορικής βάσης Κέιπ Κανάβεραλ. Δεδομένου ότι πολλά διαστημικά σκάφη των ΗΠΑ έχουν εκτοξευθεί τόσο από το σταθμό όσο και από το διαστημικό κέντρο Κένεντι στην παρακείμενη νήσο Μέριτ, οι δύο τοποθεσίες ορισμένες φορές συγχέονται μεταξύ τους. Σε εκδήλωση της διαστημικής κληρονομιάς, η Επιτροπή Δημόσιας Υπηρεσίας της Φλόριντα διέθεσε τον κωδικό περιοχής 321 (όπως σε μια αντίστροφη μέτρηση) στην περιοχή του ακρωτηρίου Κανάβεραλ.

Άλλα χαρακτηριστικά του ακρωτηρίου είναι ο φάρος Κέιπ Κανάβεραλ και το Πορτ Κανάβεραλ, ένα από τα πιο πολυσύχναστα λιμάνια κρουαζιέρας στον κόσμο. Η πόλη του Κέιπ Κανάβεραλ βρίσκεται νότια της περιοχής Πορτ Κανάβεραλ. Η λιμνοθάλασσα Μοσκίτο, ο Ινδικός ποταμός, το Εθνικό Καταφύγιο Άγριας Ζωής Νήσου Μέριτ και η Εθνική Παραλία Κανάβεραλ είναι επίσης χαρακτηριστικά αυτής της περιοχής.
Μανσίγια

thumb|300px
thumb|300px|Παζάρι της Μανσίγια
Φωτογραφία της [[Πλατεία Μανσίγια|πλατείας Μανσίγια]] (Προξένων) από το [[1924]]
Η Ελ Μανσίγια (Αραβικά: المنشية ) είναι συνοικία στην Αλεξάνδρεια της Αιγύπτου. Μία από τις παλαιότερες συνοικίες της πόλης, είδε σημαντική ανάπτυξη τον 19ο και τον 20ο αιώνα και αναδείχτηκε σε σημαντικό κέντρο διοίκησης και επιχειρηματικότητας της πόλης. Η έδρα του Κυβερνείου της Αλεξάνδρειας (που κάηκε κατά τη διάρκεια της επανάστασης του 2011) και το εφετείο της Αλεξάνδρειας βρίσκονται στην Ελ Μανσίγια, όπως και τα γραφεία του Χρηματιστήριου της Αιγύπτου.
Παμφυλία Ταναϊλίδη

Η Παμφυλία Ταναϊλίδη ("", γεννημένη το 1891 στο Μπασκάντ - απεβίωσε στις 15 Οκτωβρίου 1937 στο Μπακού) ήταν ηθοποιός από το Αζερμπαϊτζάν ελληνοποντιακής καταγωγής.
Ροχίνγκια

Ο λαός των Ροχίνγκια είναι ένας άπατρις λαός από την πολιτεία Ρακίν της Μιανμάρ. Η πλειοψηφία των Ροχίνγκια είναι μουσουλμάνοι, ενώ ένα μικρό ποσοστό είναι Ινδουιστές.

Οι Ροχίνγκια έχουν υποστεί στρατιωτικές διώξεις το 1978, 1991–1992, 2012, 2015, 2016–2017 και ιδιαίτερα το 2017-2018, στην οποία το μεγαλύτερο μέρος των Ροχίνγκια στην Μιανμάρ διώχθηκε από τη χώρα και κατέφυγε στο Μπανγκλαντές.

Οι αξιωματούχοι του ΟΗΕ περιέγραψαν τη δίωξη τους από τη Μιανμάρ ως εθνοκάθαρση του Ροχίνγκια. Ο απεσταλμένος του ΟΗΕ για τα ανθρώπινα δικαιώματα στη Μιανμάρ ανέφερε ότι «η μακρά ιστορία διακρίσεων και διώξεων κατά της κοινότητας Ροχίνγκια θα μπορούσε να ισοδυναμεί με εγκλήματα κατά της ανθρωπότητας», και έχουν υπάρξει προειδοποιήσεις για αναπτυσσόμενη γενοκτονία. Ο Γιανγκί Λι, ειδικός ερευνητής του ΟΗΕ στη Μιανμάρ, πιστεύει ότι η χώρα θέλει να εκδιώξει ολόκληρο τον πληθυσμό Ροχίνγκια της.

Οι Ροχίνγκια υποστηρίζουν ότι είναι αυτόχθονες στη δυτική Μιανμάρ με κληρονομιά πάνω από μια χιλιετία και επιρροή από τους Άραβες, τους Μουγκάλ και τους Πορτογάλους. Η κοινότητα ισχυρίζεται ότι προέρχεται από φυλές στο προαποικιακό και αποικιακό Αρακάν. Ιστορικά, η περιοχή ήταν ένα ανεξάρτητο βασίλειο μεταξύ της Νοτιοανατολικής Ασίας και της ινδικής υποηπείρου. Οι Ροχίνγκια εκπροσωπούνταν στα κοινοβούλια της Μιανμάρ μέχρι την αύξηση των διωγμών στα τέλη του 20ού αιώνα. Παρά την αποδοχή του όρου Ροχίνγκια στο παρελθόν, η σημερινή επίσημη θέση της κυβέρνησης της Μιανμάρ είναι ότι οι Ροχίνγκια δεν είναι εθνικό «ιθαγενές φύλο» αλλά παράνομοι μετανάστες από το γειτονικό Μπανγκλαντές. Η κυβέρνηση της Μιανμάρ έχει σταματήσει να αναγνωρίζει τον όρο «Ροχίνγκια» και προτιμά να αναφέρεται στην κοινότητα ως «Μπενγκάλι». Οι ομάδες εκστρατείας των Ροχίνγκια, ιδιαίτερα ο Εθνικός Οργανισμός Αρακάν Ροχίνγκια, απαιτούν το δικαίωμα «αυτοδιάθεσης εντός της Μιανμάρ».

Υπολογίζεται ότι 1 εκατομμύριο Ροχίνγκια ζούσαν στη Μιανμάρ πριν από την κρίση του 2016-17. Στις 22 Οκτωβρίου 2017, ο ΟΗΕ ανέφερε ότι περίπου 603.000 πρόσφυγες από το Ρακίν της Μιανμάρ διέσχισαν τα σύνορα στο Μπανγκλαντές από τις 25 Αυγούστου 2017. Αυτός ο αριθμός αυξήθηκε στις 624.000 μέχρι τις 2 Νοεμβρίου 2017 και ξεπέρασε τους 625.000 μέχρι τις 6 Δεκεμβρίου 2017. Οι Ροχίνγκια στερούνται ιθαγένειας βάσει του νόμου περί ιθαγένειας της Μιανμάρ του 1982.
Ανφούσι

thumb|300px
Θέα της συνοικίας από τη θάλασσα, διακρίνεται το [[κάστρο του Καϊτμπέη]]
thumb|300px
Η Ανφούσι ή Αμφούσι (αραβικά: الأنفوشي‎ ) είναι συνοικία της Αλεξάνδρειας στην Αίγυπτο. Η τοποθεσία της αντιστοιχεί σε αυτήν της πρώην νήσου Φάρος, η οποία σήμερα έχει ενωθεί με την Αλεξάνδρεια και είναι πυκνοκατοικημένη χερσόνησος. Είναι, κατα συνέπεια από τις πιο παλιές συνοικίες της πόλης. Εκεί είναι χτισμένα πολλά παλιά ορόσημα, όπως το Τζαμί Ελ Μουσρί Αμπούλ Αμπάς και το Κάστρο του Καϊτμπέη. Στην Ανφούσι φιλοξενείται επίσης από το 1958 ο Ελληνικός Ναυτικός Όμιλος Αλεξανδρείας (ΕΝΟΑ).
Τζαμί Ελ Μουσρί Αμπούλ Αμπάς

Το Τζαμί Ελ Μουσρί Αμπούλ Αμπάς (αραβικά: جامع أبو العباس المرسي ) είναι ένα Αιγυπτιακό τζαμί στη πόλη της Αλεξάνδρειας. Είναι το μεγαλύτερο και πιο διάσημο τζαμί της πόλης και χτίστηκε προς τιμήν του σουφίτη Αγίου του 13ου αιώνα Αμπού Αλ-Αμπάς Αλ-Μουρσί ο οποίος καταγόταν από τη Μούρθια του Αλ-Άνταλους (μουσουλμανική Ισπανία) και έζησε τα τελευταία του χρόνια στην Αλεξάνδρεια.

Το τζαμί βρίσκεται στη συνοικία Ανφούσι (πρώην νήσος Φάρος), κοντά στο κάστρο του Καϊτμπέη.

Το τζαμί ανασχεδιάστηκε και ανακατασκευάστηκε μεταξύ των ετών 1929-1945 από τους Ευγένιο Βαλζάνια και Μάριο Ρόσσι οι οποίοι εμπνεύστηκαν από τη παλιά αρχιτεκτονική του Καΐρου
Δερβιτσάνη

thumb|250px|Δίγλωσση πινακίδα που οδηγεί στην Δερβιτσάνη
Η Δερβιτσάνη (αλβανικά: "Dervician") είναι κωμόπολη στην Αλβανία, η οποία κατοικείται από την ελληνική μειονότητα της Βορείου Ηπείρου. Βρίσκεται στο νότιο τμήμα της χώρας, στο νομό Αργυροκάστρου και συγκεκριμένα στην πρώην Επαρχία της Κάτω Δρόπολης. Σήμερα ανήκει στον νεοσύστατο Δήμο Δρόπολης. Ο πληθυσμός του είναι ελληνικός και οι κάτοικοι του είναι χριστιανοί ορθόδοξοι. 

Είναι το κεφαλοχώρι της Δρόπολης και της Βορείου Ηπείρου με γύρω στα 600 σπίτια με 900 μονίμους κατοίκους και μια διασπορά με 3500 Δερβιτσιώτες σ' όλο τον κόσμο. Στη Δερβιτσάνη ο κεντρικός Ιερός Ναός (ρυθμού βασιλικής), που χτίστηκε το 1870 πάνω σε αρχαιότερο ναό, είναι αφιερωμένος στην Κοίμηση της Θεοτόκου.
Ιβάν Ράντοβιτς

Ο Ιβάν Ράντοβιτς, (κυριλλικό αλφάβητο : Иван Радовић), (22 Ιουνίου 1894, Βρσατς - 14 Αυγούστου 1973, Βελιγράδι) ήταν Γιουγκοσλάβος πρωταθλητής της αντισφαίρισης και ζωγράφος Σερβικής καταγωγής.
Ελεύθερη Γερμανική Νεολαία

Η Ελεύθερη Γερμανική Νεολαία (γερμανικά: "Freie Deutsche Jugend", συντομογραφία "FDJ") είναι κομμουνιστική οργάνωση νεολαίας.

Στη Λαοκρατική Δημοκρατία της Γερμανίας ήταν η μόνη αναγνωρισμένη και προωθούμενη από το κράτος οργάνωση νεολαίας. Ως μαζική οργάνωση ήταν μέρος ενός παράλληλου εκπαιδευτικού συστήματος στο σχολείο. Η FDJ είναι μέλος της Παγκόσμιας Ομοσπονδίας Δημοκρατικών Νεολαιών και της Διεθνούς Ένωσης Φοιτητών. Μετά τη διάλυση της ΛΔΓ έπαψε να έχει πολιτικό βάρος.

Στο Κοινοβούλιο της Ανατολικής Γερμανίας, το Φολκσκάμμερ, η οργάνωση είχε εκπροσώπηση στο κοινοβούλιο.
Ανδρέας Ξαρχάκος

Ο Ανδρέας Ξαρχάκος (1890-1959), του Γεωργίου, ήταν Έλληνας πολιτικός από τη Θεσσαλονίκη. Υπηρέτησε ως βουλευτής από το 1946 ως το 1950.
Ανιές Βαρντά

Η Ανιές Βαρντά ("Agnès Varda", 30 Μαΐου 1928 - 29 Μαρτίου 2019) ήταν Γαλλίδα σκηνοθέτρια, σεναριογράφος, ηθοποιός, παραγωγός και φωτογράφος. Θεωρείτο πρωτοπόρος του κινηματογράφου και μία απο τις καλύτερες και πιο σημαντικές σκηνοθέτριες όλων των εποχών. Είναι γνωστή ως "Η Γιαγιά της Γαλλικής Νουβέλ Βαγκ". Το έργο της είναι επίσης αξιόλογο για την σημαντικότητα του στο πεδίο του φεμινιστικού κινηματογράφου. Μαζί με τον σύζυγο της, ηταν μέλος της κινηματογραφικής ομάδας Left Bank ("Rive Gauche"), μια απο τις δυο ομάδες απο τις οποίες απαρτιζόταν το κίνημα της Νουβέλ Βαγκ.
Καναδική Ολυμπιακή Επιτροπή

Η Καναδική Ολυμπιακή Επιτροπή (αγγλικά: "Canadian Olympic Committee", COC, γαλλικά: "Comité olympique canadien", COC) είναι ιδιωτικός μη κερδοσκοπικός οργανισμός που εκπροσωπεί τον Καναδά στη Διεθνή Ολυμπιακή Επιτροπή και είναι μέλος του Παναμερικανικού Αθλητικού Οργανισμού (PASO).

Ως η ραχοκκοκαλιά του ολυμπιακού κινήματος του Καναδά, το COC συνεργάζεται με τις εθνικές αθλητικές ομοσπονδίες για την προετοιμασία της Ομάδας του Καναδά για τους Ολυμπιακούς Αγώνες, τους Ολυμπιακούς Αγώνες Νέων και τους Παναμερικανούς Αγώνες.

Η COC διαχειρίζεται επίσης μια ποικιλία πολιτιστικών και εκπαιδευτικών προγραμμάτων που προωθούν τις ολυμπιακές αξίες στον Καναδά και επιλέγει και υποστηρίζει τις καναδικές πόλεις στις υποψηφιότητές τους για να φιλοξενήσουν Ολυμπιακούς Αγώνες και Παναμερικανικούς Αγώνες.

Η COC έχει γραφεία στο Τορόντο, το Οντάριο και το Μόντρεαλ του Κεμπέκ και είναι ιδρυτικό μέλος του Καναδικού Δικτύου Ολυμπιακών και Παραολυμπιακών Αθλημάτων (COPSI), το οποίο περιλαμβάνει αθλητικά ιδρύματα και οργανωτικά κέντρα σε όλο το υψηλού επιπέδου αθλητικό σύστημα του Καναδά.